
Gjykata Kushtetuese e Republikës së Shqipërisë, e përbërë nga:
Fehmi Abdiu,              Kryetar i Gjykatës Kushtetuese
Hilmi Dakli                Anëtar i          "            "
Zija Vuçi                   Anëtar i          "             " 
Franc Jakova              Anëtar i           "            "
Hajredin Fuga            Anëtar i            "           "
Kristofor Peçi             Anëtar i           "            "
Kujtim Puto   		Anëtar i          "            "
Sokol Sadushi   	Anëtar i          "            "
Alfred Karamuço         Anëtar i          "            "
                    
më datë 5.10.1998 me sekretare Arta Palushi mori në shqyrtim  në seancë gjyqësore me dyer të hapura  çështjen që i përket: 
KËRKUES: Enti i banesave Durrës, i përfaqësuar nga Albert Jakova
SUBJEKTI I  INTERESUAR: Zydi Harizi i përfaqësuar nga avokat Ermir Dobiani
OBJEKTI: Shpallja antikushtetues e vendimit nr.653, datë 15.05.1998 të Kolegjit Civil të Gjykatës së Kasacionit.

GJYKATA KUSHTETUESE, 

pasi dëgjoi shpjegimet e përfaqësuesit të kërkuesit të subjektit  të interesuar; 

VËREN:

Kërkesa nuk është paraqitur nga Enti i Banesave Durrës, por nga avokati Aldo Zadrima, i cili nuk ka pasur tager për të përfaqësuar Entin para Gjykatës Kushtetuese.
Përfaqësuesi i Entit të Banesave Durrës shpjegoi para Gjykatës Kushtetuese së avokatit i ishte dhënë prokurë vetëm për të përfaqësuar këtë institucion në Gjykatën e Kasacionit dhe se për kërkesën drejtuar në Gjykatën Kushtetuese drejtori i Entit nuk kishte asnjë dijeni.
Në këto kushte, Gjykata konstaton se kërkesa nuk është drejtuar nga subjekti që legjitimohej sipas dispozitave kushtetuese e për pasojë duhet të rrëzohet.
Për këto arsye: dhe në mbështetje të  nenin 24 të ligjit nr.7561, datë 29.4.1992 "Për disa ndryshime e plotësime në ligjin nr.7491, datë 29.4.1991 "Për dispozitat kryesore kushtetuese", Gjykata Kushtetuese njëzëri, 


V E N D O S I:

Rrëzimin e kërkesës.
Ky vendim është përfundimtar, i formës së prerë dhe hyn në fuqi menjëherë.




